EkBass/fiwiki-20250220-pages-articles huggingface dataset:
Frank Odoi

Frank Odoi (1948 Accra, Ghana – 21. huhtikuuta 2012 Nairobi, Kenia) oli tunnetuimpia afrikkalaisia sarjakuvapiirtäjiä. Odoi syntyi ja varttui Ghanassa, mutta aikuisiällään hän muutti Nairobiin, Keniaan. Odoi teki sarjakuvia ja pilapiirroksia moniin sanomalehtiin. Hän teki myös paljon valistavia sarjakuvia. Odoin sarjakuvien aiheet olivat monesti moraalisesti kantaa ottavia. Odoi kuoli minibussionnettomuudessa Nairobissa. ==Suomennetut albumit== *Golgoti (Like, 1995) ==Lähteet== Luokka:Ghanalaiset henkilöt Luokka:Sarjakuvantekijät Luokka:Liikenneonnettomuudessa kuolleet Luokka:Vuonna 1948 syntyneet Luokka:Vuonna 2012 kuolleet
Alberto Ruiz-Gallardón

Alberto Ruiz-Gallardón Jiménez (s. 11. joulukuuta 1958 Madrid) on espanjalainen poliitikko, joka edustaa Kansanpuoluetta. Ruiz-Gallardón toimi Madridin pormestarina vuosina 2003–2011. Lisäksi hän toimi Madridin itsehallintoalueen johtajana vuodesta 1995 vuoteen 2003 asti. Joulukuussa 2011 Ruiz-Gallardón nimitettiin Espanjan oikeusministeriksi, ja toimi tehtävässä vuoteen 2014 asti. Luokka:Espanjan ministerit Luokka:Espanjan kansanpuolueen poliitikot Luokka:Madridin pormestarit Luokka:Vuonna 1958 syntyneet Luokka:Elävät henkilöt
Filip Häyrynen

Filip Häyrynen on espoolainen kuoronjohtaja ja rehtori. Filip Häyrynen on varttunut kuoromusiikin parissa Cantores Minores -poikakuorossa. Opettaja- ja kuoronjohdonopintojen myötä hän työskenteli kymmenen vuoden ajan Cantores Minores -musiikkiopistossa muun muassa opettajana sekä poikakuoron varajohtajana. Hän toimi myös perustamiensa CM Ensemblen ja CM-vokaaliyhtyeen taiteellisena johtajana vuoteen 2006 saakka.Sulasol Häyrynen on esiintynyt eri kokoonpanojen kanssa kotimaassa ja ulkomailla, muun muassa Japanissa ja Yhdysvalloissa. Hän on tehnyt yhteistyötä merkittävien suomalaisten muusikoiden, säveltäjien ja sovittajien kanssa. Filip Häyrynen on toiminut kuoronjohtajana Keski-Uudenmaan alueella ja on johtanut muun muassa Tuusulan mieslaulajia ja Tuuslaulajat-sekakuoroa. Tällä hetkellä hän toimii Järvenpään mieslaulajien taiteellisena johtajana. Filip Häyryselle on myönnetty Sulasolin Nuorten kuoroliiton kultainen ansiomerkki vuonna 2002, Cantores Minores -poikakuoron Heinz Hofmann -mitali vuonna 2007 sekä mieskuoroliiton ansiomerkki vuonna 2011. Järvenpään mieslaulajat ==Lähteet== Luokka:Suomalaiset kuoronjohtajat Luokka:Syntymävuosi puuttuu Luokka:Elävät henkilöt
Unen maa

Unen maa on Olympia-orkesterin Pekka Strengin demojen pohjalta sovittama albumi. Albumi debytoi Suomen virallisen listan kahdeksannella sijalla, ja pysyi listalla yhteensä viisi viikkoa.Musiikkituottajat: Pekka Streng – Unen maa == Kappaleet == # # # # # # # # # # # # # # # == Muusikot == * Pekka Streng – laulu, akustinen kitara * Jukka Hakoköngäs – flyygeli, Bertta-täti B3, Nord Wave, Nord 2X, Prophet '08, Moog Voyager, Mopho, lyömäsoittimet, kitara, basso * Anssi Nykänen – rummut, lyömäsoittimet * Jarno Karjalainen – bassot * Timo Kämäräinen – kitarat, laulu * Jukka Perko – sopraanosaksofoni == Arvioita levystä == Strengin henkilökohtainen ystävä, säveltäjä Jukka Ruohomäki, kommentoi levyä Kalevan PeTo-liitteessä: "Pekka ei olisi ikinä antanut lähteä tekemään tuollaista! Hän oli hyvin tarkka musiikin suhteen ja tiesi selvästi mitä halusi. En käsitä miksi levy tehtiin noin, biisit olivat oikeasti luonnoksia ja ne olisi voitu myös julkaista sellaisinaan. Tekijät ovat varmaan tarkoittaneet hyvää, mutta mielestäni lopputulos on kyllä ihmeellinen." http://m.kaleva.fi/uutiset/peto/843112 * Soundi: http://www.soundi.fi/levyarviot/pekka-streng-olympia-orkesteri-unen-maa == Lähteet == == Aiheesta muualla == * Unen maa discogs.com -sivustolla Luokka:Vuoden 2009 albumit Luokka:Pekka Strengin albumit
Tridacna squamosa

Tridacna squamosa on jättiläissimpukkalaji. Se elää luonnossa trooppisella Indopasifisella merialueella, ja sitä pidetään myös riutta-akvaarioissa. == Ulkonäkö ja koko == Tridacna squamosa kasvaa halkaisijaltaan korkeintaan 40 cm pitkäksi. Sillä on voimakkaasti poimullinen, suurten lehtimäisten suomujen peittämä kaksiosainen kuori. Kuoren välistä työntyy esille hyllyvä lihasmassa eli vaippa, jonka keskellä törröttää putkimainen suuosa. Vaippa on yleensä väreiltään ruskeansävyinen: tummanruskealla pohjalla on kullanruskeita tai kellertäviä aaltomaisia juovia. Myös sini- tai viherpilkkuisia yksilöitä esiintyy. Squamosa-lajin voi sekoittaa Tridacna maximaan; varmin lajituntomerkki ovat squamosan kuoren ulkopinnalla olevat suuret suomut. Kuoren saranapuolella on aukko, josta työntyy ulos lihaksikas jalka. Jalalla simpukka tarrautuu alla olevaan merenpohjaan. Jättiläissimpukoiden elimistössä elää symbioottisia Zooxanthellae-leviä. Simpukan vaipan pinnassa näkyvät tummemmat läikät ovat läpinäkyviä kohtia, jotka toimivat linsseinä ja ohjaavat valoa syvemmälle vaippaan levien käyttöön.Family: Tridacnidae (Tridacnas, Giant Clams) Archerd Shell Collection, Washington State University Tri-Cities Natural History Museum == Alkuperä == Tätä simpukkalajia tavataan Itä- Afrikasta Punaiseltamereltä Polynesiaan ulottuvalla alueella. Havaijin ympäristössä on istutettu kanta. Tridacna squamosa viihtyy hiekkapohjalla 15–20 metrin syvyydessä.ARKive == Käyttäytyminen ja lisääntyminen == Jättiläissimpukat ovat hermafrodiitteja: ne syntyvät koiraina, mutta osa toimii myöhemmin naaraana. Kun kutuaika tulee, ne laskevat veteen merkkiaineita, minkä jälkeen osa simpukoista laskee mätimunia, osa siittiöitä. Lisääntymisen laukaisee oikea kuunvaihe, vuorokaudenaika ja muiden simpukoiden laskemat merkkiaineet. == Vesiolot ja ravinto == Suuren osan simpukan tarvitsemasta ravinnosta tuottavat symbioottiset levät. Se hankkii ravintoa myös suodattamalla vedestä planktonia suuaukkonsa avulla. Akvaariossa lämpötilan tulisi olla 22–25 °C, suolapitoisuudesta kertovan ominaispainon 1,020–1,025 ja pH 8,1–8,4. Sopiva kalsiumin määrä on 400–480 mg/l ja karbonaattikovuus 7–12 dH. Myös strontiumin ja jodin saannista on huolehdittava.Pet Education == Tridacna squamosa ja muut eliöt == Tridacna squamosa elää usein Acropora-kivikorallien joukossa. Sen kuoren suomujen suojissa elää pikkueläimiä, kuten rapuja ja toisia simpukoita. == Lähteet == * * === Viitteet === Luokka:Jättiläissimpukat
Janne Seppänen

Janne Seppänen (s. 1958) on professori, joka on erikoistunut visuaalisen viestinnän ja mediayhteiskunnan tutkimiseen. Seppänen työskenteli Tampereen yliopiston visuaalisen journalismin professori vuosina 2008–2023. Nykyään hän toimii visuaalisen ajattelun valmentajana Polemis Oy:ssä. Seppänen on työskennellyt aiemmin visuaalisen kulttuurin teorian professorina Taideteollisessa korkeakoulussa (nykyinen Aalto-yliopisto). Hän on Helsingin yliopiston visuaalisen viestinnän dosentti. Seppänen on myös toiminut vierailevana professorina ulkomailla yliopistoissa City University of London ja Open University, Milton Keynes, Yhdistynyt kuningaskunta . Seppänen on suomalaisen visuaalisen kulttuurin tutkimuksen keskeisiä hahmoja ja kirjoittanut myös paljon käytetyt alan perusoppikirjat Katseen voima (8. painos 2012) ja Visuaalinen kulttuuri (2005). Yhdessä professori Esa Väliverrosen kanssa hän on myös kirjoittanut mediayhteiskunnan problematiikkaan johdattavan teoksen Mediayhteiskunta (5. painos, 2017). Teoksen täysin uudistettu laitos ilmeistyi marraskuussa 2024. Seppäsen lähtökohta tarkastella niin valokuvaa, visuaalista kulttuuria kuin koko mediayhteiskuntaa on yhteiskuntatieteellinen. Hän on myös kiinnostunut psykoanalyyttisten teorioiden soveltamisesta katsomisen ja visuaalisen viestinnän ilmiöihin. Seppänen on vetänyt monia tutkimusprojekteja, joita ovat rahoittaneet niin yksityiset mediatalot kuin säätiöt, esimerkiksi Helsingin Sanomain Säätiö. Hän on johtanut kolmea Suomen Akatemian laajaa monitieteistä tutkimuskonsortiota, jotka kaikki sijoittuvat verkottuneen ja digitalisoituneen visuaalisen kulttuurin tutkimuksen alueella: Mieli, kuva, mielikuva (MIPI, 2013–2017), Digitaaliset kasvot (DIFA, 2016–2019) ja Valokuvan digitaaliset epistemologiat (PEPI, 2019–2021). Projekteissa on selvitetty muun muassa sitä, miten kuvallinen havainto syntyy ihmisen mielessä ja miten kysymys valokuvallisesta totuudesta muotoutuu paljon puhuttuna totuuden jälkeisenä aikana. Ennen ryhtymistään tutkijaksi, Seppänen työskenteli lähes viidentoista vuoden ajan journalistina muun muassa Helsingin Sanomissa, Aamulehdessä ja Uudessa Suomessa. == Teoksia == * Paikkoja/Places. Helsinki: Musta Taide, 1993. (Petri Nuutisen kanssa.) * * * (väitösk.) * * * Luottamuksen kuva: Lukijoiden näkemyksiä uutiskuvien uskottavuudesta. Tampere: Tampereen yliopiston, Journalismin tutkimusyksikkö, 2010. ISBN 978-951-44-8148-2. (Liina Puustisen kanssa.) * (Esa Väliverrosen kanssa, julk. myös ruotsiksi.) * == Lähteet == Luokka:Tampereen yliopiston professorit Luokka:Suomalaiset professorit Luokka:Vuonna 1958 syntyneet Luokka:Elävät henkilöt
Harri Aho

Harri Aho (s. 11. maaliskuuta 1968 Oulu) on SaiPan urheilutoimenjohtaja. Aho toimi aikaisemmin samassa tehtävässä Oulun Kärpissä 2009 – huhtikuu 2023. Hän on entinen suomalainen jääkiekkoilija, pelipaikaltaan puolustaja. Aho on Kemin Lämärien ja Oulun Kärppien kasvatti. Aho oli puolustajaksi hyvä maalintekijä, sillä hän teki urallaan 112 maalia ja antoi 246 maaliin johtanutta syöttöä. Nykyisin Aho korvaa toimessaan maalivahtivalmentajaksi kokonaan siirtyneen Ari Hillin. Harri Ahon poika Sebastian Aho on Carolina Hurricanesin ja Suomen jääkiekkomaajoukkueen pelaaja. ==Tilastot== 1987–1988 Kärpät SM-liiga 30 1 3 4 10 1988–1989 Kärpät SM-liiga 41 5 13 18 45 1989–1990 KooKoo SM-liiga 44 6 8 14 38 1990–1991 Kärpät I-div 44 2 16 18 42 1991–1992 Kärpät I-div 44 6 14 20 56 4 0 1 1 6 1992–1993 Kärpät I-div 44 10 27 37 38 1993–1994 Kärpät I-div 45 6 34 40 60 1994–1995 Kiruna IF SWE I-div 36 19 17 36 46 3 1 1 2 0 1995–1996 Kiruna IF SWE I-div 36 9 21 30 40 2 0 0 0 2 1996–1997 Lukko EHL 6 0 4 4 4 1996–1997 Lukko SM-liiga 50 6 14 20 60 1997–1998 Lukko SM-liiga 48 6 5 11 26 1998–1999 Kärpät I-div 47 13 20 33 44 5 3 1 4 4 1999–2000 Kärpät I-div 46 12 22 34 92 7 0 7 7 10 2000–2001 Kärpät SM-liiga 56 8 18 26 60 7 0 0 0 16 2001–2002 Kärpät SM-liiga 56 3 10 13 44 4 0 1 1 4 7 kautta Yhteensä SM-liiga 325 35 71 106 283 11 0 1 1 20 ==Palkinnot== * Ensimmäisen tähdistöön (1999 ja 2000) * Paras +/- (2000) ==Lähteet== * ===Viitteet=== Luokka:Oulun Kärpät Luokka:Suomalaiset jääkiekkoilijat Luokka:Vuonna 1968 syntyneet Luokka:Elävät henkilöt
The T-Wayne Show

The T-Wayne Show (aiemmin T-Wayne: He Raps, He Sings tai pelkkä T-Wayne) on räppäri Lil Waynen ja R&B-laulaja; T-Painin yhteinen mixtape, joka julkaistiin 30. joulukuuta 2008. Silver & Gold -kappaleen oli tarkoitus olla T-Painin Thr33 Ringz -albumilla, mutta siitä syntyneen kiistan vuoksi kappale siirtyi kyseiselle mixtapelle. Albumi on "esimakua" T-Painin ja Lil Waynen He Rap He Sing -yhteisalbumille,jota ei ole vieläkään julkaistu. == Kappaleet == # Kappale Esiintyjä Vieraileva(t) artisti(t) Aika 1 "Where It At" Lil Wayne Cam'ron 4:59 2 "Stunt Hard" Lil Wayne Nutt Da Kidd 3:31 3 "I'm On Dat" Lil Wayne 1:19 4 "I Need It" Lil Wayne 1:19 5 "Do It For The Boy" Lil Wayne 2:41 6 "Make a Toast" Lil Wayne Dolla 3:48 7 "Holla At A Playa" Lil Wayne Jae Millz 4:32 8 "I Want This Forever" Lil Wayne 2:56 9 "Be Cool" Lil Wayne 1:09 10 "Ain't A Hot Boy" Lil Wayne B.G. & Juvenile 2:01 11 "I Can Take Your Girl" Lil Wayne 2:54 12 "Go Hard" T-Pain DJ Khaled & Kanye West 3:30 13 "Aint Nothing In My Way" T-Pain Blood Raw 4:55 14 "Backseat Action" T-Pain French Montana 3:08 15 "Hood Girl" T-Pain Ciara 3:14 16 "Assume The Position" T-Pain Hot Stylez 3:11 17 "Goin Thru Alot" T-Pain 4:32 18 "Beam Me Up" T-Pain Tay Dizm & Rick Ross 3:33 19 "Make Movies" T-Pain Young Cash 3:39 20 "Silver And Gold" T-Pain 2:51 21 "You And Me" T-Pain 3:39 22 "Got Money" T-Wayne 3:55 23 "Can't Believe It" T-Wayne 4:21 24 "Lollipop (Remix)" Lil Wayne Gabriel Antonio 4:10 Luokka:Lil Waynen albumit Luokka:T-Painin albumit Luokka:Vuoden 2008 albumit Luokka:Mixtapet
Östersund–Jällivaara-rata

Östersund–Jällivaara-rata on Ruotsin rataverkkoon kuuluvan Inlandsbanan-radan pohjoisin osuus. Rataosan pituus on 746 kilometriä, ja lukuun ottamatta rataosuutta Östersund–Jamtli se on yksiraiteinen, sähköistämätön eikä sillä ole automaattista junien kulunvalvontaa. Rataosan ylläpidosta ja liikennöinnistä vastaa vuonna 1993 perustettu Inlandsbanan AB. ==Historia== Rata avattiin liikenteelle useassa osassa seuraavasti: * 1910–1911: Jällivaara–Porjus * 1911–1912: Östersund–Ulriksfors–Strömsund * 1915: Ulriksfors–Dorotea * 1918: Dorotea–Vilhelmina * 1923: Vilhelmina–Storuman * 1927: Porjus–Jokimukka * 1928: Storuman–Sorsele sekä poikkirata Jörn–Arvidsjaur * 1933: Arvidsjaur–Storuman * 1936: Arvidsjaur–Jokimukka ==Liikenne== Vastavalmistuneenakaan rataosa ei ollut kovinkaan vilkasliikenteinen. Maantieliikenteen ja henkilöautoilun yleistymistä edeltävänä aikana 1950-luvulla rataosan liikenne oli historiansa vilkkainta. Tämän jälkeen alkoi sekä henkilö- että tavarajunavuorojen vähentyminen rahdin ja matkustajien siirtyessä maanteille. 1970–1980-luvuilla rataosalta lakkautettiin muutamia lyhyitä sivuratoja, samoin kuin osa tavaraliikenteestä Jokimukan eteläpuolelta. 1980-luvun lopussa henkilöliikenteen alasajo aloitettiin ja sen lakkautus tapahtui vuonna 1991. Rataosaa uhkasi jopa purkaminen, mutta vuonna 1993 se siirtyi valtiolta Inlandsbanan AB:n omistukseen. Yhtiö liikennöi radalla muutamia tavarajunavuoroja ympäri vuoden sekä kesällä turistisesongin aikaan henkilöjunaliikennettä kiskobussein. ==Lähteet== ==Aiheesta muualla== * Järnväg.net: Banguide: Östersund–Gällivare Luokka:Jällivaaran liikenne Luokka:Ruotsin rataverkko Luokka:Storumanin kunta Luokka:Arvidsjaurin kunta Luokka:Dorotean kunta Luokka:Strömsundin kunta Luokka:Vilhelminan kunta Luokka:Östersundin kunta Luokka:Jokimukan kunta
The Bird and the Bee

The Bird and the Bee on amerikkalainen alternativemusiikkia soittava yhtye. Ensimmäinen single ”Again & Again” julkaistiin elokuussa 2006. Yhtyeen ensimmäinen levy ilmestyi 23. tammikuuta 2007. Yhtyeen musiikki on saanut vaikutteita teknosta, jazzista ja popista. ==Kuuluisimmat kappaleet== * ”Again & Again” – yhtyeen debyyttisingle * ”Fucking Boyfriend” – kappale, jonka nimestä nousi kohu radioesityksen jälkeen * ”Polite Dance Song” – esitettiin Greyn anatomia -televisiosarjan 4. tuotantokauden viidennessä jaksossa * ”How Deep Is Your Love” – Sex and the City – Sinkkuelämää -elokuvan soundtrackillä * ”My Love” – esitettiin Greyn anatomia -sarjan 5. tuotantokauden neljännessä jaksossa == Diskografia == === Studioalbumit === * The Bird and the Bee (2007) * Ray Guns Are Not Just the Future (2009) * Interpreting the Masters Volume 1: A Tribute to Daryl Hall and John Oates (2010) * Recreational Love (2015) * Interpreting The Masters Volume 2: A Tribute to Van Halen (2019) === EP:t === * Again and Again and Again and Again (2006) * I Hate Camera (2007) * Please Clap Your Hands (2007) * One Too Many Hearts (2008) * Live from Las Vegas at the Palms (2008) * Spotify Sessions (Live from Spotify NYC) (2016) * Recreational Remixes (2016) === Singlet === * Fucking Boyfriend (2006) * Again & Again (2007) * La La La (2007) * Carol of the Bells (2007) * Love Letter to Japan (2009) * Diamond Dave (2009) * I'm into Something Good (2010) * Wishes (2011) * Undone (2014) * Will You Dance? (2015) * Recreational Love (2015) * Los Angeles (2015) * Panama (2019) * Ain't Talking 'Bout Love (2019) ==Aiheesta muualla== *The Bird and the Been virallinen sivusto * Luokka:Yhdysvaltalaiset popyhtyeet Luokka:Yhdysvaltalaiset rockyhtyeet
Richard Crittenden McGregor

Richard Crittenden McGregor (24. helmikuuta 1871 Sydney, Australia – 30. joulukuuta 1936 Manila, Filippiinit) oli yhdysvaltalainen lintutieteilijä. McGregorin isä kuoli pojan ollessa vuoden ikäinen. Hänen äitinsä Charlotte Crittenden McGregor oli syntynyt Rochesterissa Yhdysvalloissa vuonna 1841. Äiti ja poika muuttivat Kaliforniaan 1880-luvulla. McGregor meni opiskelemaan Stanfordin yliopistoon Palo Altoon ja valmistui 1898. Hän valmistui filosofiksi, vaikka aloitti opiskelun eläintieteessä. Hän erikoistui tutkimaan peippolintuja ja teki maastotutkimuksia Kalifornian lisäksi Coloradossa, Alaskassa ja Havaijilla. Hän myi 2 500 linnunnahan kokoelmansa, valtaosin peippolintuja, vuonna 1913 Jonathan Dwight Jr:lle. Kokoelma on nykyisin American Museum of Natural Historyssa New Yorkissa. Vuonna 1901 McGregor matkusti Alaskan kautta Manilaan, jossa häntä työllistivät paikalliset tutkijat ja museot. Hän palasi Kaliforniaan vuoden 1905 lopulla tekemään kalatutkimusta, mutta jo helmikuussa 1906 hän matkusti takaisin Manilaan, suorittamaan keskeneräiset ornitologiset työnsä loppuun. Hän jäi Manilaan ja toimi muun muassa Filippiinien tiedekeskuksen (Philippine Bureau of Science) tutkijana ja toimitti The Philippine Journal of Science -lehteä. Myöhemmin hän toimi valtion virkamiehenä ja toimiston päällikkönä. McGregor hyväksyttiin American Ornithologists' Unionin jäseneksi vuonna 1907. Vuonna 1920 hän julkaisi teoksen Index to the Genera of Birds. Kaikkiaan hän kirjoitti noin 137 tieteellistä artikkelia. McGregor nimesi linnuista luzoninpyyjuoksijan (Turnix worcesteri), keltakruunukukastajan (Dicaeum anthonyi) ja karvasiipikyyhkyn (Ptilinopus merrilli).ITIS == Lähteet == * Muistokirjoitus (The Auk) 1938 Luokka:Yhdysvaltalaiset ornitologit Luokka:Vuonna 1871 syntyneet Luokka:Vuonna 1936 kuolleet
Sergio Martino

Sergio Martino (s. 19. heinäkuuta 1938 Rooma, Italia) on italialainen elokuvaohjaaja, joka tunnetaan varsinkin gialloelokuvistaan. Hän on tehnyt sekä teatterilevityksessä olleita että TV-elokuvia, joista hän on viime vuosina keskittynyt lähinnä jälkimmäisiin. Martino on julkaissut elokuviaan erilaisilla salanimillä, kuten Julian Barry, Martin Dolman, Serge Martin, Christian Plummer ja George Raminto. Martino on italialaisen elokuvatuottaja Luciano Martinon veli. Veljekset ovat toisinaan tehneet yhteistyötä. Myös heidän isoisänsä Gennaro Righelli oli elokuvaohjaaja. Lucianon vaimo Edwige Fenech näytteli usein Sergion elokuvissa 1970-luvulla. Muita Martinon vakionäyttelijöitä olivat George Hilton, Ivan Rassimon ja Claudio Cassinelli. == Filmografia == Filmografia ei ole täydellinen. * Lo strano vizio della signora Wardh (1971; tunnettu myös nimillä The Strange Vice of Mrs Wardh, Blade of the Killer, Next!, The Next Victim) * I corpi presentano tracce di violenza carnale (1973; tunnettu myös nimillä The Bodies Bear Traces of Carnal Violence, Torso) * Milano trema—La polizia vuole giustizia (1973; tunnettu myös nimellä The Violent Professionals) * Mannaja (1977; tunnettu myös nimellä A Man Called Blade) * La montagna del dio cannibale (1978; tunnettu myös nimillä The Mountain of the Cannibal God, Slave of the Cannibal God, Primitive Desires, Viidakon julma salaisuus) * 2019—Dopo la caduta di New York (1983; tunnettu myös nimillä 2019: After the Fall of New York, New Yorkin tuhon jälkeen vuonna 2019) Luokka:Italialaiset elokuvaohjaajat Luokka:Vuonna 1938 syntyneet Luokka:Elävät henkilöt
I’m with You

I’m with You voi tarkoittaa ainakin seuraavia: * ”I’m with You”, kolmas single Avril Lavignen ensimmäiseltä studioalbumilta Let Go (2002) * I’m with You, Red Hot Chili Peppersin kymmenes albumi vuodelta 2011 **I’m With You tour, albumin kiertue.
Enzo G. Castellari

Enzo G. Castellari (oik. Enzo Girolami, s. 29. heinäkuuta 1938 Rooma, Italia) on italialainen elokuvaohjaaja. Hän on ohjaaja Marino Girolamin poika. Castellari oli 1960-luvulta 1980-luvulle yksi merkittävimpiä italialaisen eksploitaation ohjaajia yhdessä Ruggero Deodaton, Lucio Fulcin ja Sergio Martinon kaltaisten ohjaajien kanssa. Castellari hankki itselleen 1960-luvulla mainetta ohjaamalla ns. spagetti-länkkäreitä. Hänen lännenelokuvilleen olivat tyypillisiä runsas väkivalta ja tulitaistelut, sekä Sam Peckinpah -tyyppiset hidastukset. Castellarin ohjaama Keoma (1976) mainitaan usein yhtenä genren viimeisistä suurelokuvista. Lännenelokuvien lisäksi Castellari oli yksi italialaisten rikoselokuvien pioneereista, saavuttaen mainetta High Crimen (1973) ja Big Racketin (1976) kaltaisilla elokuville. Vuosikymmenen lopulla ilmestynyt sota- ja toimintaelokuva Panssarijunalla helvettiin oli taloudellinen menestys. Nykyään elokuva tunnetaan myös siitä, että Quentin Tarantino on nimennyt sen suosikkisotaelokuvakseen ja tehnyt sen innoittaman elokuvan, Kunniattomat paskiaiset. 1980-luvulle tultaessa italialaisten genre- elokuvien valtavirta siirtyi huomattavasti eksploitatiivisempaan suuntaan. Castellari ohjasi näihin aikoihin kaksi post-apocalypseä uraauurtanutta elokuvaa: Uudet barbaarit ja Bronxin asfalttisoturit, jotka olivat taloudellisia menestyksiä, mutta monien mielestä taiteellisesti alamittaisia. Castellarin Tappajahai – surffaajien kauhu johti oikeusjuttuun Universal Picturesin kanssa, jossa häntä syytettiin Steven Spielbergin Tappajahain plagioinnista. Castellarin puoli hävisi oikeusjutun, ja elokuvan levittäminen Yhdysvalloissa kiellettiin.Piispanen, Tatu: L'ultimo squalo, Valkoinen tappaja (1981) :: elitisti.net. Elitisti. Viitattu 7.11.2009. == Lähteet == * Elonet.fi === Viitteet === Luokka:Italialaiset elokuvaohjaajat Luokka:Vuonna 1938 syntyneet Luokka:Elävät henkilöt
Franz Schall

Franz Schall (1. kesäkuuta 1918 Graz, Itävalta-Unkari – 10. huhtikuuta 1945 Parchim) oli saksalainen lentäjä-ässä toisessa maailmansodassa. Hän saavutti lentäjänä 137 ilmavoittoa, ja Schallin pudotussuhde oli 4.01.Spick 1999 s. 230 Hän ansaitsi rautaristin ritariristin ja ensimmäisen ja toisen luokan rautaristit. Hän lensi yli 550 taistelutehtävää sekä länsi- että itärintamalla. 8\. marraskuuta 1944 hän tuhosi neljä Mustangia, mutta joutui hyppäämään koneestaan moottoririkon takia. 10. huhtikuuta 1945 Schall ampui alas yhden Mustangin, mutta hänen koneensa joutui tekemään hätälaskun Parchimiin. Hänen koneensa ajautui pakkolaskussa lentokentällä olevaan pommikraatteriin, ja Schall sai surmansa koneensa räjähdyksessä. == Lähteet == * === Viitteet === Luokka:Saksalaiset lentäjät Luokka:Vuonna 1918 syntyneet Luokka:Vuonna 1945 kuolleet
Ilveskallion vanha metsä

Ilveskallion vanha metsä on luonnonsuojelualue, joka sijaitsee Lapinjärven kunnassa, Ingermaninkylässä. Ilveskallio kuuluu Natura 2000-hankkeeseen. Havu- lehtisekametsä sekä havusekametsä ovat Ilveskallion hallitsevat metsätyypit. Aluetta ympäröi Luonnonvarakeskuksen 246 hehtaarin laajuinen kuusen geenireservimetsä. Alueelta on löytynyt useita harvinaisia kovakuoriaislajeja sekä Uudellamaalla harvinaista pikkutervakkoa. Alueen kivilaji on viborgiitti, joka on syväkivilajien rapakivimuunnos. Ilveskallion lounaisjyrkänteen laelta avautuu laaja näkyvä ympäröiviin metsiin ja viljelyalueelle. Jyrkänteen juurella on pienialainen lehtomaisen kasvillisuuden alue. Ilveskallion vanha metsä kuuluu vanhojen metsien suojeluohjelmaan. Alue on rauhoitettu asetuksella 1993. == Lähteet == Luokka:Suomen Natura-alueet Luokka:Lapinjärven luonto Luokka:Uudenmaan luonnonsuojelualueet Luokka:Ingermaninkylä
Heinrich Ehrler

Heinrich Ehrler (14. syyskuuta 1917 Oberbalbach - 4. huhtikuuta 1945 Stendal) oli saksalainen lentäjä-ässä toisessa maailmansodassa. Hän liittyi Luftwaffeen vuonna 1940. Ensimmäisen ilmavoittonsa hän saavutti saman vuoden toukokuussa. ==Norjassa== Ehrler kuului Norjaan sijoitettuun yksikköön, ja osallistui ilmataisteluihin Norjassa ja Suomessa. Ehrlerin yksikkö taisteli sekä puna- armeijaa että brittejä vastaan. Toisen ilmavoittonsa hän saavutti 19. helmikuuta 1942. 11. heinäkuuta samana vuonna hän saavutti 20. ilmavoittonsa ja hänet ylennettiin luutnantiksi. 4. syyskuuta hän sai rautaristin ritariristin 64. ilmavoitostaan. 1\. kesäkuuta 1943 Ehrler ylennettiin kapteeniksi. 25. toukokuuta 1944 hän saavutti peräti yhdeksän ilmavoittoa päivässä. Hänellä oli tällöin tilillään 155 ilmavoittoa. 1. elokuuta hänet ylennettiin majuriksi. Hän joutui sotaoikeuteen taistelulaiva Tirpitzin tuhon jälkeen ja joutui luopumaan lentueensa päällikkyydestä. Hän sai kuitenkin jatkaa lentäjänä. ==Länsirintama== 27\. helmikuuta 1945 hänet siirrettiin Saksaan. Hän jatkoi taistelulentäjänä Messerschmitt Me 262 suihkuhävittäjällä ja saavutti kahdeksan ilmavoittoa lisää. Näin hänellä oli yhteensä 208 ilmavoittoa. 4. huhtikuuta 1945 Ehrler pudotti kaksi B17-lentävää linnoitusta. Tämän jälkeen hänen koneestaan loppuivat ammukset ja Ehrler lensi päin kolmatta pommikonetta. Räjähdys tuhosi molemmat koneet ja Ehrler sai surmansa. == Lähteet == * Luokka:Saksalaiset lentäjät Luokka:Vuonna 1917 syntyneet Luokka:Vuonna 1945 kuolleet
Ikäpresidentti

Ikäpresidentti on valitun yhdistyksen (mm. valtiopäivät) pitkäaikaisin tai iältään vanhin jäsenTiainen 1983, 436; Suomessa kuitenkin eduskunnan vanhin jäsen on ikäpuhemies. Nimitystä käytetään yleensä kunnioittavassa mielessä, johon nimityksen presidentti-osa viittaa. Nimitystä on esimerkiksi käytetty SM-liigan vanhimmasta jääkiekkopelaajasta puhuttaessa. Joissakin tapauksissa ikäpresidentillä voi olla suurempi päätäntävalta tai painavampi sana. Näin arvostetaan iän (mahdollisesti) tuomaa tietoa, taitoa ja kokemusta. ==Lähteet== Tiainen, Jorma O. (toim). 1983. Tietojätti A-Ö Gummeruksen yksiosainen tietosanakirja. Jyväskylä: Gummerus. ISBN 951-20-2429-2 ===Viitteet=== Luokka:Kunniamaininnat Luokka:Suomenkieliset sanat ja sanonnat
Närvijoki

Närvijoki () on kylä Kurikan kaupungissa Etelä-Pohjanmaalla, entisen Jurvan kunnan alueella, Närvi- eli Närpiönjoen varrella. == Historia == Museoviranomaisten vahvistaman tiedon mukaan kylästä on löytynyt kaksi pronssikautista hautaa sekä lisäksi kivikautista esineistöä. Närvijoen kylällä on ollut virvoitusjuomatehdas, joka toimi kylässä 1960-luvun alkuun. == Kylätoiminta == Närvijoella kylätoiminta on ollut varsin aktiivista. Kylätoiminnan keskiössä on vapaa-ajan alue, joka on rakennettu aikoinaan talkoovoimin. Kyläseura ylläpitää vapaa-ajan aluetta, joka on käytössä pääosin kesäisin. Alueella sijaitsee maauimala, kaksi saunaa, grillikioski, majoituspaikkoja, kylätupa, leikkikenttä, hiekkalentopallokenttä, grillikota, näköalakukkula sekä katettu tanssilava / olosali. == Aiheesta muualla == * Närvijoen vapaa-ajan alueen kotisivulla * Närvijoen vapaa-ajan alueen facebook sivulla Luokka:Jurvan kylät Luokka:Vuoden eteläpohjalaiset kylät Luokka:Etelä- Pohjanmaan maakunnan entiset taajamat
Sovetskoje šampanskoje

Sovetskoje šampanskoje () on kuohuviinibrändi, jonka tuotanto aloitettiin Neuvostoliitossa vuonna 1936. Venäläisen kuohuviinin historia juontaa ruhtinas Lev Golitsynin (1845-1915) kehitystoimintaan. Samaa nimeä käyttävät useat valmistajat, joten kyseessä on ennemmin tuoteperhe kuin yhden valmistajan merkki. Useimmat Sovetskoje šampanskoje -nimellä myydyt kuohuviinit ovat makeita tai puolimakeita. Kieltolain kumoamisen jälkeen 1924 Aleksei Rykovin johtama kansankomissaarien neuvosto antoi viinintuottajille määräyksen tuottaa kuohuviini, joka olisi laajimpien kansankerrosten saatavilla. Kemisti Anton Frolov-Bagrejev, joka nimetään neuvostosamppanjan isäksi, kehitti teollisen valmistusmenetelmän, joka vähensi viinin valmistusajan kolmesta vuodesta kuukauteen. Hänet palkittiin saavutuksesta Stalinin palkinnolla vuonna 1942. Ensimmäiset kuohuviiniä tuottavat tehtaat rakennettiin Rostovin ja Gorkiin. Neuvostoliiton hajottua tehtaat Venäjällä, Valko-Venäjällä ja Ukrainassa sekä Latviassa jatkoivat nimen käyttämistä. Venäjällä valtion Sojuzplodoimport sai tuotemerkin haltuunsa vuonna 2004 ja pakotti 25 sitä valmistavaa tehdasta maksamaan lisenssimaksuja.Trademark Battles Rage Over Top Soviet Brands, Moscow Times Latviassa merkkiin sai puolestaan yksinoikeuden Latvijas Balzams.Court orders L.I.O.N. & Ko to withdraw Sovetskoje Shampanskoje from the market , Baltic Business News ==Lähteet== * New Year without ‘Soviet Champagne’ lacks fizz , Russia Today ==Aiheesta muualla== *Sovetskoje šampanskoje Sojuzplodoimportin sivustolla ===Viitteet=== Luokka:Alkoholijuomamerkit Luokka:Eurooppalaiset juomat
Ajattelun välineet ja maailmat

Ajattelun välineet ja maailmat: Kirjoituksia Jaakko Hintikan filosofiasta on filosofi Jaakko Hintikan ajattelulle omistettu kirjoituskokoelma. Teos on tarkoitettu suomenkieliselle lukijalle johdatukseksi runsaasti englanniksi julkaisseen Hintikan ajatteluun. Teos julkaistiin Hintikan täyttäessä 80 vuotta 12. tammikuuta 2009. == Sisällys == * Vilkko, Risto: Johdanto * Pietarinen, Ahti-Veikko: Logiikka matematiikassa ja filosofiassa Hintikan tapaan * Halonen, Ilpo: Von Wrightin ja Hintikan rooleista mahdollisten maailmojen semantiikan syntyvaiheissa * Knuuttila Simo: Oleminen, mahdollisuus ja välttämättömyys Hintikan Aristoteles-tutkimuksissa * Niiniluoto, Ilkka: Todennäköisyys, induktio ja informaatio * Sintonen, Matti: Alussa oli kysymys! * Yrjönsuuri, Mikko: Geometrinen analyysi ja Descartesin metodi * Koistinen, Olli: Kantin kopernikaaninen kumous * Sandu, Gabriel: Totuus, pelit ja universalismi * Hartimo, Mirja: Modernin matematiikan kaunein kukkanen * Manninen, Juha: Välittömät, yksityiset elämykset Wienin piirin ja Wittgensteinin pulmana == Lähteet == Luokka:Suomalaiset filosofian tietokirjat Luokka:Vuoden 2009 kirjat
Kaikki evoluutiosta

Kaikki evoluutiosta on Gaudeamuksen julkaisema kokoomateos, joka julkaistiin Tieteen päivillä 2009. Teoksen ovat toimittaneet Ilkka Hanski, Ilkka Niiniluoto ja Ilari Hetemäki. Teos on julkaistu yhteistyössä Tieteellisten seurain valtuuskunnan kanssa. Teos ilmestyi juhlavuonna, jolloin oli kulunut 200 vuotta sitten Charles Darwinin ja 150 vuotta luonnonvalintakäsityksen syntymästä. Teoksen kirjoittajat ovat suomalaisia tutkijoita, jotka käsittelevät luonnon, ihmisen ja kulttuurin kehitystä yleistajuisesti omien alojensa näkökulmista. Teos esittelee evoluution perusasiat ja käsittelee kirjoitusajankohdan tutkimustiedon avulla sellaisia kysymyksiä kuin miten kaikkeus ja elämä ovat syntyneet, mikä on moraalin ja uskonnon alkuperä ja millainen on maapallon ja ihmiskunnan tulevaisuus. == Sisällys == Osa I: Evoluutio luonnossa * Hanna Kokko: Mitä jokaisen tulisi tietää evoluutiosta? * Kari Enqvist: Maailman synty * Kirsi Lehto: Elämän synty * Outi Savolainen: Lajien synty * Mikael Fortelius: Ihmisen sapientoitumisesta Osa II: Ihmisen ja kulttuurin evoluutio * Ilkka Niiniluoto: Kulttuurievoluutio * Matti Sintonen: Moraalin evoluutio * Ilkka Pyysiäinen: Uskonnon evoluutio * Heikki Pihlajamäki: Oikeuden evoluutio * Arto Mustajoki: Kielten evoluutio Osa III: Tulevaisuus * Juha Sihvola: Tulevaisuuden evoluutio * Ilkka Hanski: Luonnon monimuotoisuuden tulevaisuus * Pertti Haaparanta: Globalisaatio ja vapaus * Riitta Hari: Muuttuuko mieli, muovautuvatko aivot? * Mauri Ylä-Kotola: Mediaevoluutio Kainalojutut: * Hanna Kokko: Sukupuoli ja evoluutio * Kari Enqvist: Tarvitaanko pimeää energiaa? * Jukka Jernvall: Lintu vai kala? * Liselotte Sundström: Itsekäs geeni, evoluutio ja altruismi * Antti Sajantila: Neandertalinihmisen perimän jäljillä * Juha Tuomi: Miksi Darwinista puhutaan vielä tänään? * Petri Ylikoski: Kiistat evoluutioajattelun soveltamisesta yhteiskuntatieteissä * Tomi Kokkonen: Evolutiivinen itsekkyys, psykologinen altruismi ja moralistinen aggressio * Marjatta Hietala: Eugeniikka * Annika Waenerberg: Evoluutioajatus taiteen tarkastelussa * Kaisa Häkkinen: Suomen kielen evoluutio * Satu Apo: Sadut, runot ja evoluutio * Juha Pekka Lunkka: Ilmastonmuutos * Dennis Bamford: Synteettinen elämä * Akseli Hemminki: Geeniterapia * Marko Turpeinen: Viestinnän evoluution lähihistoria ja tulevaisuus * Timo Honkela: Ihmisen ja koneen yhteisevoluutio == Lähteet == * Gaudeamuksen tiedote. == Aiheesta muualla == * Riitta Korhonen: Pakattua tietoa tulevasta. Helsingin Sanomat 20.2.2009. * Jyrki Alenius: Evoluutiossa riittää tutkimista. Helsingin Sanomat 21.4.2009. Luokka:Kirjat evoluutiosta Luokka:Vuoden 2009 kirjat Luokka:Suomalaiset biologian tietokirjat
Neliöaste

Neliöaste, merkintä deg² tai (°)², on avaruuskulman yksikkö, jota käytetään tyypillisesti tähdistöjen ja muiden taivaankohteiden koon ilmaisemiseen. Neliöaste ei kuulu SI-järjestelmään. Samaan tapaan kuin aste on π/180 radiaania, neliöaste on (π/180)2 steradiaania. Täysi avaruuskulma, esimerkiksi koko taivaanpallo on 4π steradiaania ≈ 41 252,96 neliöastetta. Hyvin pienten avaruuskulmien mittana käytetään neliökaariminuuttia (, 1/3600 neliöastetta) ja neliökaarisekuntia (, 1/3600 neliökaariminuuttia). ==Asteen ja neliöasteen yhteys== Kuten nimi antaa ymmärtää, neliöastetta voi pitää yhden asteen korkuisen ja yhden asteen levyisen "neliön" rajoittamana pallopinnan osana. Tarkkaan ottaen pallopinnalle ei sen kaarevuuden vuoksi voi piirtää neliötä. Riittävän pieniä avaruuskulmia voi silti melko tarkasti käsitellä kuten tasokuvioiden pinta-aloja. Esimerkiksi neliöpohjaisen pyramidin avaruuskulma on \Omega = 4 \arcsin \left( (\sin \alpha/2)^2 \right), kun sivutahkojen kulma on α; pienillä kulman arvoilla tämä on melko tarkkaan α2 kuten neliön pinta- alan kaavassa. Jos α = 1°, on Ω ≈ 0,999 975 neliöastetta eli hyvin lähellä yhtä neliöastetta. Suuremmilla kulmilla ero kuitenkin kasvaa: jos α = 10°, on Ω ≈ 99,75 neliöastetta. Samoin pienen ympyränmuotoisen taivaankohteen koko voidaan laskea käyttämällä ympyrän pinta-alan kaavaa A = (π/4)*d2, jossa halkaisijaksi d asetetaan kohteen kulmaläpimitta. ==Esimerkkejä== Suurin tähdistö, Vesikäärme, on kooltaan noin 1 300 neliöastetta. Pienin, Etelän risti, on noin 70 neliöastetta. Kuun kulmaläpimitta on noin 0,5 astetta, joten se peittää taivaasta noin (π/4)*0,52 ≈ 0,2 neliöastetta eli noin viisi miljoonasosaa. ==Katso myös== * Luettelo tähdistöistä pinta-alan mukaan == Lähteet == * * == Aiheesta muualla == * Luokka:Avaruuskulman yksiköt Luokka:Tähtitiede
David Černý

David Černý (s. 15. joulukuuta 1967) on tšekkiläinen kuvanveistäjä. Hän herätti huomiota 1991 maalaamalla vaaleanpunaiseksi "Monumentin neuvostoliittolaisille panssarimiehille" Prahan keskustassa. Hän on tehnyt parodian Damien Hirstin teoksesta The Physical Impossibility of Death in the Mind of Someone Living, jossa hain sijaan formaldehyditankissa ui Saddam Hussein. Černýn teos Entropa, joka asetettiin näytteille Euroopan neuvoston Justus Lipsius -rakennukseen Brysseliin Tšekin EU-puheenjohtajuuskauden alkaessa 2009, herätti keskustelua ympäri Eurooppaa eri Euroopan maiden stereotyyppisillä kuvauksillaan. == Teoksia == File:Cerný Wenceslas.JPG|Venceslaus Pyhä ratsastaa kuolleella hevosella Kuva:Žižkov tv tower.jpg|Kiipeäviä vauvoja Žižkovin TV-tornissa Kuva:Liberec.Busshelter.JPG|Jättiläisten aamiainen, Bussipysäkin katos Liberec File:Gesto, David Černý(sochař), 21.10.2013, Praha.jpg|Ele, David Černý, 21.10.2013, Praha File:Rzeźba Davida Černego z 2004,"Sikający".JPG|Praha == Lähteet == * artlist.cz: David Černý == Aiheesta muualla == Luokka:Tšekkiläiset kuvanveistäjät Luokka:Vuonna 1967 syntyneet Luokka:Elävät henkilöt
James Dobson

James Clayton Dobson (s. 21. huhtikuuta 1936 Shreveport, Louisiana, Yhdysvallat) on yhdysvaltalainen psykologi ja konservatiivisen Focus on the Family -järjestön perustaja. Häntä pidetään eräänä Yhdysvaltojen vaikutusvaltaisimmista kristillisistä johtajista. Dobson on kirjoittanut useita kirjoja, jotka pääasiallisesti käsittelevät kasvatusta ja perhe-elämää. Vuonna 2010 Dobson perusti Family Talk-järjestön. Dobson kannattaa lasten asianmukaista kurinalaisuutta ja perinteistä avioliittokäsitystä. ==Lähteet== == Aiheesta muualla == *Focus on the Family -järjestön kotisivut Luokka:Yhdysvaltalaiset psykologit Luokka:Yhdysvaltalaiset tietokirjailijat Luokka:Yhdysvaltalaiset evankelistat Luokka:Ex-gay-liike Luokka:Vuonna 1936 syntyneet Luokka:Elävät henkilöt
Methemoglobiini

Methemoglobiini eli ferrihemoglobiini (lyh. MetHb) on hemoglobiinin muoto, jossa hemoglobiinin hemin sisältämä kahdenarvoinen rauta-ioni (Fe2+) on hapettunut kolmiarvoiseksi rauta-ioniksi (Fe3+). Methemoglobiini ei voi hemoglobiinin tavoin kuljettaa punasoluissa happea. Methemoglobiini aiheuttaa suurina määrinä vereen ruskean värin. Normaalitilanteessakin veressä on pieniä määriä methemoglobiinia, mutta punasolujen sisältämä methemoglobiinireduktaasi pelkistää kolmiarvoisen rauta-atomin kaksiarvoiseen muotoon. Yleisimmät methemoglobiinimyrkytyksen aiheuttajat ovat nitriitti ja kloraatti, jotka hapettavat hemin kaksiarvoisen rauta-atomin. Methemoglobiinimyrkytyksen hoitona voidaan käyttää metyleenisinistä, joka pelkistää hapettunutta rauta- atomia. Syanidimyrkytystä hoidetaan antamalla amyylinitriittiä ja natriumnitriittiä, jolloin muodostuu methemoglobiinia, joka edelleen yhtyy syanidiin muodostaen myrkytöntä syanmethemoglobiinia. Myrkytykset ja niiden antidootit#Syanidi pdf ==Lähteet== == Aiheesta muualla == *Terveyskirjasto: Methemoglobiini *Terveysportti: Methemoglobiini Luokka:Veri
Liikuntasauma

Liikuntasauma on rakenne, joka estää siihen kohdistuvien rasitusten siirtymisen rakenneosasta toiseen ja sallii rakenteiden liikkeen. Tyypillisesti liikuntasaumaa käytetään sallimaan lämpölaajenemisesta aiheutuvaa rakenteiden liikettä, mutta sitä voidaan käyttää myös rakenteiden värähtelyn tai maanjäristyksen aiheuttamien liikkeiden sallimiseen. Liikuntasaumoja voi helpoiten nähdä silloissa tai rautatiekiskoissa. Luokka:Rakennussuunnittelu
Eagle tuulivoima

Eagle tuulivoima Oy oli Suomessa toiminut tuuliturbiineja valmistava ja markkinoiva yritys. Se valmisti 2 kW:n, 5 kW:n, 10 kW:n ja 20 kW:n tehoilla toimivia tuuliturbiineja ja -voimaloita. Yhtiö syntyi Lahden tiede- ja yrityspuiston yrityshautomossa.http://www.tekel.fi/menestystarinoita/vuoden_hautomoyritys- kilpailu/2008/eagle_tuulivoima_oy/ Vuonna 2008 perustettu yritys asetettiin konkurssiin vuonna 2012. Yhtiön valmistamia pienvoimaloita voidaan joko kytkeä verkkoon tai käyttää verkosta irrallisina, akkua lataavina off-grid- laitteina.Yrittäjä 2/2009 Tuuliturbiinien roottorien lavat tehdään lahtelaisessa yrityksessä kehitetystä hyptoniitista, joka on hiilinanoputkista ja hartsista kemiallisesti yhdistämällä valmistettu supervahva materiaali. Koska hiilinanoputki on noin 100 kertaa niin vahvaa kuin teräs, hyptoniitistä valmistetut lavat ovat puolta kevyempiä ja paljon kestävämpiä kuin lasikuidusta valmistetut. Keveyden ansiosta roottorin lavat voidaan tehdä pidemmiksi, jolloin niiden pyyhkäisypinta-ala ja samalla teho kasvaa. Rakenteen ansiosta pienvoimaloilla voidaan tuottaa tuulivoimaa myös sisämaassa, vaikka tuulen nopeus olisi vain 2 m/s.Eagle tuulen voimalla maailmalle. Kasvun Ympäristö 2/2008 Yhtiö kehitti myös kevyen roottorin pyörittämäksi soveltuvan matalakierroksisen generaattorin, sillä markkinoilta ei löytynyt sopivaa valmiina. Generaattori on suoravetoinen, ja sen tuottaman äänen voimakkuus on alle 40 db. Generaattorien valmistuksen hoitaa lappeenrantalainen alihankkija. Yhtiölle valmistui vuoden 2010 alkupuolella Kouvolaan kokoonpanotehdas, jonka kapasiteetin arvioitiin nousevan kolmeen tuhanteen pienvoimalaan vuodessa.Suomalainen tuulivoimayhtiö punkee maailmalle. Kauppalehti 12.11.2009 Yhtiöllä oli Intiassa tytäryhtiö Eagle Windpower India Pvt. Ltd., jolla se pyrkii Intian nopeasti laajeneville markkinoille. Suomen Teknologiakeskusten Liitto TEKEL valitsi yrityksen perustamisvuonnaan 2008 vuoden hautomoyritykseksi.http://www.kauppalehti.fi/5/i/yritykset/yritysuutiset/?oid=2008/11/16791 Yhtiö yritti hakeutua 23.2.2011 yrityssaneeraukseen. Saneerauksen selvitysmies Jonni Mäkinen selvitystyönsä tuloksena, että saneerausmenettely keskeytetään välittömästi, koska saneerausohjelman aikaansaamiselle tai vahvistamiselle ei ole edellytyksiä. Hän totesi selvityksessään muun muassa, että suurimmat velkojat vastustivat saneerausmenettelyä. Käräjäoikeus määräsi 17.6.2011 saneerausmenettelyn keskeytettäväksi.http://yle.fi/alueet/lahti/2011/06/tuulivoima_eaglen_saneerausmenettely_lakkaa_2677914.html Yhtiö asetettiin konkurssiin kesällä 2012.http://yle.fi/uutiset/eagle_tuulivoiman_lento_loppui_konkurssiin/6255857 == Lähteet == == Aiheesta muualla == * Eagle tuulivoima Oy:n Internet-sivut Luokka:Lahtelaiset yritykset Luokka:Entiset suomalaiset energiayhtiöt Luokka:Tuulivoimaloiden valmistajat Luokka:Entiset suomalaiset metalliteollisuusyhtiöt
Lurene Tuttle

Lurene Tuttle (29. elokuuta 1907 Pleasant Lake, Indiana - 28\. toukokuuta 1986 Encino, Kalifornia)findagrave.com: Lurene Tuttle oli yhdysvaltalainen näyttelijä. Tuttle aloitti uransa radiossa ja esiintyi keskimäärin 15 ohjelmassa joka viikko.Muistokirjoitus New York Timesissa Hän esiintyi muun muassa sarjoissa Lux Radio Theater, The Great Gildersleeve>The Great Gildersleeve: An Old Time Radio Comedy Classic , Screen Guild Players ja Doctor Christian. Elokuvissa hänellä oli roolit muun muassa Orson Wellesin Macbethissa ja Alfred Hitchcockin Psykossa. Lurene Tuttlella on kaksi tähteä Hollywood Walk of Famella.Walk of Fame Star Locations ==Lähteet== Luokka:Yhdysvaltalaiset radionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vuonna 1907 syntyneet Luokka:Vuonna 1986 kuolleet
Smiley Face

Smiley Face on Gregg Arakin ohjaama komediaelokuva, joka sai ensi-iltansa vuonna 2007. Elokuva kertoo Jane F. -nimisestä nuoresta näyttelijästä (Anna Faris), joka toiminnantäyteisen päivän aamuna erehtyy syömään kämppiksensä jääkaapissa säilyttämät kannabisleivokset. Myöhemmin tajutessaan olevansa erittäin vahvasti kannabiksen vaikutuksen alaisena hän päätyy päivän mittaan muun muassa tärkeään koe-esiintymiseen, epäonnistuu erääntyneen sähkölaskun maksamisessa ja saa haltuunsa sattuman kautta Kommunistisen manifestin ensipainoksen. Elokuva sai ensi-iltansa Sundance-elokuvafestivaalilla, ja sitä näytettiin rajatulla, viikon kestäneellä elokuvateatterikierroksella Los Angelesissa. Elokuva julkaistiin DVD:llä Yhdysvalloissa 8. tammikuuta 2008 ja Suomessa 16. tammikuuta 2009.http://www.dvdplaza.fi/leffakanta/nayta.php?sid=10547 ==Rooleissa== == Lähteet == Luokka:Yhdysvaltalaiset komediaelokuvat Luokka:Vuoden 2007 saksalaiset elokuvat Luokka:Vuoden 2007 yhdysvaltalaiset elokuvat Luokka:Gregg Arakin ohjaamat elokuvat Luokka:Päihdeaiheiset elokuvat
Sylvia Picker

Sylvia Picker (11. huhtikuuta 1912 - 25\. syyskuuta 1981) oli yhdysvaltalainen näyttelijä, joka muistetaan parhaiten roolistaan radiokuunnelmasarjassa Box 13, jossa hän esitti Alan Laddin esittämän jännityskirjailija Dan Holidayn sihteeriä Suzya.findagrave.com: Sylvia Picker Hän toimi myös ajoittain ääninäyttelijänä Chuck Jonesin luomalle Snuffles-piirroshiirelle. Elokuvissa Picker esiintyi 1920- ja 1930-luvulla. ==Lähteet== ==Aiheesta muualla== * Luokka:Yhdysvaltalaiset radionäyttelijät Luokka:Yhdysvaltalaiset elokuvanäyttelijät Luokka:Vuonna 1912 syntyneet Luokka:Vuonna 1981 kuolleet
Baedeker

thumb|160px|Baedekers Berlin und Umgebungen. 11. painos, 1900. Verlag Karl Baedeker on matkakirjojen julkaisija ja matkakirja-alan pioneeriyritys. Karl Baedeker perusti yhtiön vuonna 1827. Baedekerin nousu sijoittui aikaan, jolloin hänen poikansa Fritz Baedeker otti sen haltuunsa ja siirsi Leipzigiin vuonna 1872. Fritz alkoi julkaista Baedeker-kirjoja saksan lisäksi myös muilla kielillä. Karl Baedeker (1801−1859) oli kirjakauppias Koblenzissa, kuuluisa erinomaisten matkakäsikirjojen toimittajana. Baedekerin matkakäsikirjoja ilmestyy useilla kielillä, kuten saksan-, englannin- ja ranskankielisinä. Suomi esiteltiin alkujaan osassa Russland. Omistus siirtyi Karl Baedekerin pojalle, pojanpojalle ja Heinrich Ritterille. Kustannusliikke siirrettiin 1872 Leipzigiin.Karl Baedeker, Tietosanakirja osa 1, palsta 800, Tietosanakirja Osakeyhtiö 1909 Teollisen kehityksen myötä matkailu yleistyi varsinkin 1800-luvun lopulla ja Baedekereista tuli suosituimpia matkakirjoja Euroopassa ensimmäiseen maailmansotaan mennessä. ==Suomennettu tekstinäyte== * Karl Baedeker, Itävalta-Unkarin kahvilat ja konditoriat, teoksessa: Kadonnutta kahvilaa etsimässä, toim. Eero Balk ja Tapani Kärkkäinen. Helsinki: Otava 2000 ISBN 951-1-15972-0 == Lähteet == == Aiheesta muualla == * Virallinen verkkosivusto, Baedeker Verlags, Baedeker.com * Yrityshistoria, Baedeker Verlags, Baedeker.com Luokka:Saksalaiset kirjankustantamot
Oranssinokkakardinaali

Oranssinokkakardinaali (Saltator aurantiirostris) on Etelä-Amerikassa tavattava tangaroihin kuuluva varpuslintu. == Ulkonäkö == Oranssinokkakardinaalista on kuusi alalajia, joiden hyöhenpuvut vaihtelevat melko paljon. Koirailla nokka on kokonaan tai osittain oranssi. Naaraiden nokka on musta oranssien pilkuin ja nuorien yksilöiden nokka on musta. Lajin tummassa päässä on kaksi tunnusomaista valkoista raitaa. Oranssinokkakardinaalin rinta on yleensä ruskehtava. == Elinympäristö == Oranssinokkakardinaalia tavataan Etelä-Amerikassa Argentiina, Bolivian, Brasilian, Chilen, Paraguayn, Perun ja Uruguayn alueella. Lajia tavataan alankomaiden metsissä ja tiheiköissä. Laji yleensä huomataan äänestään ennen kuin se nähdään. Oranssikardinaalit elävät yksin tai pareittain. == Lähteet == Luokka:Tangarat
Pro Artjärvi

Pro Artjärvi on Kristillisdemokraattien, Kokoomuksen, SDP:n ja kolmen kunnallisjärjestöstään erkaantuneiden keskustalaisten muodostama ryhmä, joka muodosti enemmistön Artjärven kunnanvaltuustoon jakaakseen luottamushenkilöpaikat.http://www.ess.fi/?article=222153 Pro Artjärvestä käytetään nimitystä tekninen vaaliliitto, vaikka Artjärven Kristillisdemokraatit, Artjärven Kokoomus, Artjärven SDP sekä Artjärven Keskusta, myös siitä erkaantuneet, kävivät kunnallisvaalit 2008 kukin omalla puolueen vaalilistalla. Pro Artjärveen kuuluvat kolme entistä Artjärven Keskustan valtuustoryhmään kuulunutta kunnanvaltuutettua muodostavat Artjärvi-valtuustoryhmän. Pro Artjärven aikaisempi nimitys oli Artjärvi-liike. ==Lähteet== Eduskuntavaalit Kunnallisvaalit Myö (Lappeenranta) | Tuusulan puolesta (Tuusula) Presidentinvaali luokka:Artjärvi Luokka:Suomen kunnallispolitiikka
HMS Thunderer

HMS Thunderer on ollut kahdeksan Britannian kuninkaallisen laivaston aluksen ja yhden maatukikohdan nimenä. * HMS Thunderer (1760), 74-tykkinen kolmannen luokan linjalaiva * HMS Thunderer (1776), 14-tykkinen ketsi * HMS Thunderer (1783), 74-tykkinen kolmannen luokan linjalaiva * HMS Thunderer (1831), 84-tykkinen toisen luokan linjalaiva * HMS Thunderer (1872), Devastation- luokan taistelulaiva * HMS Thunderer (1911), Orion-luokan taistelulaiva *HMS Thunderer (tukikohta), Royal Naval Engineering College 1946 - 1995.
Jon Zazula

Jon ”Jonny Z” Zazula (1952https://www.jonzazula.com/biography – 1. helmikuuta 2022https://www.blabbermouth.net/news/jon-zazula-co-founder-of-legendary- metal-label-megaforce-records-dies-at-69/) oli yhdysvaltalainen musiikkituottaja ja manageri, joka perusti levy-yhtiö Megaforce Recordsin. Jon ja hänen vaimonsa Marsha Zazula omistivat 1980-luvulla East Brunswickissä New Jerseyssä levykaupan nimeltä Rock'n Roll Heaven. Levykauppansa ansiosta pariskunta oli aktiivinen nauhatreidauksen parissa ja he soittivat kaupassaan usein tuntemattomien yhtyeiden demonauhoja. Itärannikon metallimusiikki levisi tehokkaasti treidausverkostossa, johon kuuluivat Yhdysvaltain länsirannikolla myös Metal Blade Recordsin perustaja Brian Slagel, Metal Mania -lehden toimittaja Ron Quintana ja musiikkituottaja Mark Whitaker. Kuultuaan thrash metal -yhtye Metallican demon No Life Til Leather Jon Zazula tarjosi Metallicalle sen ensimmäisen levytyssopimuksen. Zazulan pariskunnan oli samalla perustettava Megaforce Records, jotta he pystyivät julkaisemaan Metallican esikoisalbumin Kill 'Em Allin. Ensi töikseen hän järjesti myös Metallicalle lyhyen itärannikon kiertueen yhteistyössä muiden yhtyeiden kanssa. Yhtiö toimi aluksi täysin Zazulan henkilökohtaisten varojen turvin, mutta Kill 'Em Allin menestyksen jälkeen Zazula jatkoi työskentelyä useiden metalliyhtyeiden kanssa. Hänen yhtiönsä kuuluisimpia artisteja ovat sittemmin olleet Testament, Overkill, Frehley's Comet, King’s X, Ministry ja Anthrax. ==Lähteet== ==Aiheesta muualla== *Megaforce Recordsin virallinen kotisivu Luokka:Yhdysvaltalaiset musiikkituottajat Luokka:Vuonna 1952 syntyneet Luokka:Vuonna 2022 kuolleet
Brian Slagel

Brian Slagel (s. 14. helmikuuta 1961 Woodland Hills, Kalifornia) on yhdysvaltalainen musiikkituottaja ja levy-yhtiö Metal Blade Recordsin perustaja. Slagel on tunnettu thrash metal -yhtye Metallicalle vuonna 1982 antamastaan tilaisuudesta esiintyä hänen yhtiönsä varhaisella kokoelma- albumilla Metal Massacre sekä Slayerin ensimmäisten albumien julkaisusta. Brian Slagelin levy-yhtiön muita kuuluisia artisteja ovat olleet muun muassa Mercyful Fate, Cannibal Corpse, Fates Warning ja Amon Amarth. ==Aiheesta muualla== *Metal Blade Recordsin virallinen kotisivu Luokka:Yhdysvaltalaiset musiikkituottajat Luokka:Vuonna 1961 syntyneet Luokka:Elävät henkilöt